**ΔΗΜΟΣ ΖΑΓΟΡΑΣ - ΜΟΥΡΕΣΙΟΥ**

**ΔΕΛΤΙΟ ΤΥΠΟΥ**

**Ζαγορά 1η Ιουνίου 2018**

**Παράταση προθεσμιών καταβολής βεβαιωμένων οφειλών**

**στις ΔΟΥ ζητά ο Δήμος Ζαγοράς - Μουρεσίου**

Παράταση στις προθεσμίες καταβολής βεβαιωμένων οφειλών στις ΔΟΥ/Ελεγκτικά Κέντρα οφειλών φυσικών και νομικών προσώπων και οντοτήτων με κύρια κατοικία ή κύρια εγκατάσταση (έδρα στο Δήμο Ζαγοράς - Μουρεσίου) ζητάει με επιστολή του προς την Υφυπουργό Οικονομικών κα Κατερίνα Παπανάτσιου ο Δήμαρχος Ζαγοράς - Μουρεσίου κ. Παν. Κουτσάφτης.

Στην επιστολή του ο Δήμαρχος αναφέρει τα εξής:

" Αξιότιμη κ. Υφυπουργέ,

Όπως γνωρίζετε, ο Δήμος Ζαγοράς Μουρεσίου, είχε κηρυχτεί σε κατάσταση εκτάκτου ανάγκης έως 28-5-18 και με νέο αίτημά μας παρατείνεται έως 31-7-18.

Για το λόγο αυτό, παρακαλούμε όπως, δοθεί παράταση στις προθεσμίες καταβολής βεβαιωμένων οφειλών στις ΔΟΥ/Ελεγκτικά Κέντρα οφειλών φυσικών και νομικών προσώπων και οντοτήτων με κύρια κατοικία ή κύρια εγκατάσταση (έδρα στο Δήμο Ζαγοράς - Μουρεσίου της Περιφερειακής Ενότητας Μαγνησίας Θεσσαλίας που έληξαν στις 28-5-2018 έως και 31-7-2018.

Έως την ίδια ημερομηνία και για τις ίδιες οφειλές και πρόσωπα, να παραταθούν και οι προθεσμίες καταβολής των δόσεων ρυθμίσεων/διευκολύνσεων τμηματικής καταβολής βεβαιωμένων οφειλών.

Επίσης να ανασταλεί μέχρι 31-7-2018 η πληρωμή βεβαιωμένων και ληξιπρόθεσμων οφειλών την 28-5-18 των ανωτέρω προσώπων και οντοτήτων.